شه‌فه‌ق نيوز/ كيم جۆنگ ئون سه‌رۆك كۆرياى باكوور داوا له‌ كلكرياگ تايبه‌ت كۆرياى باشوور كرد نامه‌يگ ته‌سليم وه‌ وڵاته‌يل يه‌كگرتگ بكا.
له‌ى باوه‌ته‌و، ماڵپه‌ڕ "رينهاب" كۆرى وت: كيم جۆنگ ئون سه‌رۆك كۆرياى باكوور چه‌وى كه‌فته‌سه‌ كلكرياگ كۆرياى باشوور له‌ بيونگ يانگ و نامه‌يگ وه‌پى سپاردگه‌ ك له‌لايه‌ن سه‌رۆك كۆرياى باشووره‌و ئه‌ڕاى كلكرياوێد.
ماڵپه‌ڕه‌گه‌ باس له‌وه‌يش كرد له‌شوون ئه‌و ديداره‌ سه‌رۆك كۆرياى باكوور ئه‌وه‌ ده‌رخستگه‌ ك هاوڕاى واشنتۆن نيه‌ له‌وه‌گ په‌ره‌ وه‌ مه‌سه‌له‌ى  داماڵين چه‌ك ئه‌تۆمى نادريه‌ێد له‌ نيمچه‌ دويرگه‌ى كۆرى و هه‌ر وه‌و خاتريشه‌ ئوميده‌واره‌ كاره‌يل ريككه‌فتن ئى مه‌سه‌له‌ له‌و دويرگه‌ ته‌مام بكريه‌ێد و په‌يوه‌نديل وڵاته‌گه‌ى وه‌ ئه‌مريكا خاسه‌و بدێ وه‌رجه‌ كووتاييهاتن ماوه‌ى سه‌رۆكايه‌تى دوناڵد ترامپ له‌ كانوون دويه‌م/ يه‌ناير 2021.
